**Občina Ribnica na Pohorju**

Ribnica na Pohorju 1, 2364 Ribnica na Pohorju

**OBČINSKI SVET**

**OBČINE RIBNICA NA POHORJU**

Datum: 9. 12. 2024

|  |  |
| --- | --- |
| **ZADEVA:** | **PREDLOG DOKUMENTA IDENTIFIKACIJE INVESTICIJSKEGA PROJEKTA (DIIP) ZA PROJEKT »SKLADIŠČE ORODJA IN OPREME ZA GASILCE IN CZ«** |
| **PREDLAGATELJ:** | Srečko GEČ, župan |
| **GRADIVO PRIPRAVIL:** | Župan in občinska uprava Občine Ribnica na Pohorju |
| **POROČEVALEC:** | Srečko GEČ, župan |
| **GRADIVO OBRAVNAVAL:** | / |
| **PREDLOG SKLEPA:** | **Občinski svet Občine Ribnica na Pohorju sprejme dokument identifikacije investicijskega projekta (DIIP) za projekt »SKLADIŠČE ORODJA IN OPREME ZA GASILCE IN CZ«, december 2024 v predlagani vsebini.**  **Občinski svet Občine Ribnica na Pohorju pooblašča župana za vse nadaljnje aktivnosti v zvezi z investicijo.** |
| **PRAVNA PODLAGA:** | Zakon o javnih financah (Uradni list RS, št. [11/11](https://www.uradni-list.si/glasilo-uradni-list-rs/vsebina/2011-01-0449) – uradno prečiščeno besedilo, [14/13](https://www.uradni-list.si/glasilo-uradni-list-rs/vsebina/2013-21-0433) – popr., [101/13](https://www.uradni-list.si/glasilo-uradni-list-rs/vsebina/2013-01-3677), [55/15](https://www.uradni-list.si/glasilo-uradni-list-rs/vsebina/2015-01-2277) – ZFisP, [96/15](https://www.uradni-list.si/glasilo-uradni-list-rs/vsebina/2015-01-3772) – ZIPRS1617, [13/18](https://www.uradni-list.si/glasilo-uradni-list-rs/vsebina/2018-01-0544), [195/20](https://www.uradni-list.si/glasilo-uradni-list-rs/vsebina/2020-01-3501) – odl. US, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [76/23](https://www.uradni-list.si/glasilo-uradni-list-rs/vsebina/2023-01-2386)), Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. [60/06](https://www.tax-fin-lex.si/Dokument/Podrobnosti?rootEntityId=E_e088a48e-587b-4504-be2a-89cd824a0353), [54/10](https://www.tax-fin-lex.si/Dokument/Podrobnosti?rootEntityId=30856d16-7ba7-4ba1-916e-844cf63ddb65) in [27/16](https://www.tax-fin-lex.si/Dokument/Podrobnosti?rootEntityId=dd1134f6-b721-42ca-a83b-f8da1e051595) – v nadaljevanju Uredba). |
| **OBRAZLOŽITEV:** |  |

Skrb za požarno varnost, reševanje in pomoč za primere elementarnih in drugih nesreč sodijo med naloge občine, ki jih določa Zakon o lokalni samoupravi. Projekt »Skladišče orodja in opreme za gasilce in CZ« se nanaša na izgradnjo novega skladišča, ki bo namenjeno hrambi gasilske opreme, vozil in opreme, s katero razpolaga civilna zaščita. PGD Ribnica – Josipdol, enota Josipdol trenutno uporablja objekt, ki je bil v postopku denacionalizacije vrnjen upravičencem, civilna zaščita pa trenutno nima lastnega skladišča, zato opremo hrani na različnih lokacijah po občini.

Predviden je nakup zemljišča in gradnja objekta z dvema garažama, v velikosti približno 10 x 8 m z mansardo in ureditvijo okolice na novi lokaciji, ki je trenutno v lasti družbe Ecobeton, parcela 456/8, k.o. 823 Ribnica na Pohorju, v izmeri 1373 m2.

Za investicijski projekt mora občina izdelati in zagotoviti minimalno investicijsko dokumentacijo. Mejne vrednosti, ki določajo pripravo in obravnavo posebne vrste investicijske dokumentacije po stalnih cenah z vključenim in posebej prikazanim DDV so za investicijske projekte z ocenjeno vrednostjo med 300.000,00 in 500.000,00 EUR najmanj dokument identifikacije investicijskega projekta (DIIP) (4. člen Uredbe).

Investitor se do DIIP opredeli s pisnim sklepom, ki je obvezna priloga DIIP. S potrditvijo DIIP, investitor odobri pripravo predinvesticijske zasnove ali investicijskega programa (če sta dokumenta glede na mejne vrednosti potrebna) oziroma odobri izvedbo investicije (v kolikor nadaljnji dokumenti niso potrebni). Pri zavrnitvi DIIP je potrebno opredeliti razloge za zavrnitev (18.člen Uredbe).

Srečko GEČ

ŽUPAN